Ad 1970er Jor is dé Log neierlich im sógnånnten Ortstoféstreid eskaliad, wó zwoasproochige Ortstofén ausgrissen und zasterd worn han. Danooch hod sé dLog wider entspånnt. Bis heid wern ower oahzelne Aussoong voh slówénische Bólitiker voh Teile voh da deitschkerntner Bevëkarung ois slówénische Gebitsåhsprich interbretiad. Sé seeng déshoib dé territoariale Eihheid voh dé Kerntner noh oiwei néd ois garantiad åh. Dé Interbretaziónan wern sówói voh da slówénischen Regiarung, ois wiaraa voh dé Intaressensvadretungan voh dé Kerntner Slówénen zruggégwisen. Dé territoariale Integritet voh Kernten und seih Vableib ba Ésterreich wern néd in Frog gstëd.